《门巷》
宋代·丘葵

门巷萧条绝市声，吟肩终日耸崚嶒。
瘦如华表秋来鹤，贫似丛林旦过僧。
渴吻漫消茶一碗，枯肠不饱稻三升。
交游岂是相违意，四十无闻自可憎。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。